28.9.2022 г.
2.
BG
Официален вестник на Европейския съюз
C 370/9
Видове продукти Текстът в глава I, раздел III от продуктовата спецификация се изменя, за да се посочи, че включените в настоящата продуктова спецификация контролирани наименования за произход вече не са запазени изключително за тихите бели вина.
Поименно се посочват контролираните наименования за произход „Alsace grand cru“, запазени за тихите бели и червени вина („Alsace grand cru Hengst“ и „Alsace grand cru Kirchberg de Barr“).
Направени са изменения в няколко части на единния документ, и по-специално в точка 4, поради признаването на тихи червени вина с наименованието „Alsace grand cru Kirchberg de Barr“.
3.
Географски район В глава I, раздел IV, точка 1 от продуктовата спецификация се добавя параграф, за да се направи позоваване на датите на утвърждаване на географския район от компетентния национален комитет на INAO (Националния институт по въпросите на произхода и качеството), както и за да се посочи референтната рамка за определяне на описания в продуктовата спецификация периметър на района — официалният географски кодекс за 2021 г. Това посочване позволява да се постигне правна сигурност при определянето на района.
Въведеното позоваване на официалния географски кодекс за 2021 г. води до актуализиране на списъка с имената на общини.
Така общините Kientzheim и Sigolsheim се заличават, тъй като тяхната територия вече е присъединена към община Kaysersberg Vignoble.
Тези редакционни промени не изменят периметъра на географския район.
В точка 1 се добавят също следните изречения: „Картографските документи, представящи географския район, са достъпни на интернет сайта на INAO.
В кметството на общината, която е включена частично, е внесен картографски документ, определящ границите на географския район“.
Тези изменения водят до изменение на точка 6 от единния документ.
4.
Обособен парцелиран район В глава I, раздел IV, точка 2 от продуктовата спецификация: — в първия параграф, с цел да се поправи пропуск, се добавя информацията „6 и 7 септември 2006 г.“, която съответства на датата, на която парцелираният район е одобрен от компетентния национален комитет; — във втория параграф текстът се изменя, за да се вземат предвид промените в имената на общините, направени в раздел IV, точка 1; — колоната „Общини“ от таблицата се актуализира, за да се приведе в съответствие с имената на общините, посочени в раздел IV, точка 1.
Тези изменения не засягат единния документ.
5.
Област в непосредствена близост В глава I, раздел IV, точка 3 от продуктовата спецификация се изменя един от параграфите, за да се посочи референтната рамка за определяне на описания в продуктовата спецификация периметър на района — официалният географски кодекс за 2021 г. Това посочване позволява да се постигне правна сигурност при определянето на района.
Въведеното позоваване на официалния географски кодекс за 2021 г. води до актуализиране на списъка с имената на общини.
Заличава се името на община Kaysersberg и се добавя името на община Kaysersberg Vignoble, като се посочва информацията, че тази община е включена частично — само територията на делегираната община Kaysersberg.
Тези редакционни промени не изменят периметъра на областта в непосредствена близост.
Тези изменения водят до изменение на точка 9 от единния документ.